
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2054095/5900/0022 ( 1 ) 

Καθορισμός αριθμού συνεδριάσεων και αμοιβής της Επι¬ 
τροπής για τα καλλυντικά προϊόντα του ΕΟΦ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 6 του Ν. 1316/ 
1983 (ΦΕΚ 3/Α71983). 

2. Τις διατάξεις του Ν. 1505/1984 (ΦΕΚ 194/Α /1984) 
και του Ν. 1810/1988 (ΦΕΚ 223/Α/1988). 

3. Τις διατάξεις του άρθρου 27 του Ν. 2081/1992. 

4. Την αριθ. 1/23.9.1992 εγκύκλιο της Γραμματείας 
του Υπουργικού Συμβουλίου. 

5. Την αριθ. 2027332/3206/0022/1.6.1993 απόφαση 
του Υπουργού Οικονομικών. 

6. Την αριθ. ΔΟΑ/Φ.03/37/41102/10.12.1993 εγκύ¬ 
κλιο του Υπουργείου Προεδρίας της Κυβέρνησης. 

7. Την αριθ. 0-279/6/6.4.1994 απόφαση του Διοικητι¬ 
κού Συμβουλίου του ΕΟΦ. 

8. Το αριθ. 15526/6.7.1994 έγγραφο του Ε.Ο.Φ. 

9. Το γεγονός ότι από την απόφαση αυτή προκαλείται 
δαπάνη ύψους ενός εκατομμυρίου εξήντα δύο χιλιάδων 
(1.062.000) δραχμών για το τρέχον οικονομικό και για 
κάθε επόμενο οικονομικό έτος και θα βαρύνει τον προϋ¬ 
πολογισμό του ΕΟΦ, στον οποίο έχει εγγράφει σχετική πί¬ 
στωση, αποφασίζουμε: 

1. Καθορίζουμε τον αριθμό συνεδριάσεων της Επιτρο- 
πής για Καλλυντικά Προϊόντα του Εθνικού Οργανισμού 
Φαρμάκων (ΕΟΦ) μέχρι τρεις (3) το μήνα. 

2. Η κατά συνεδρίαση αποζημίωση των μετεχόντων 
στην ανωτέρω Επιτροπή θα είναι για μεν τους υπαλλήλους 
του δημόσιου τομέα η οριζόμενη από την αριθ. 2027332/ 
3206/00022/1.6.1993 υπουργική απόφαση υπό τη ρητή 
προϋπόθεση πραγματοποιήσεως της συνεδρίασης εκτός 
των ωρών εργασίας για δε τους ιδιώτες τέσσερις χιλιάδες 
πεντακόσιες (4.500) δραχμές. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοοιευθεί οτην Εφημερίδα της 
Κυβερνήσεως. 

Αθήνα, 15 Σεπτεμβρίου 1994 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΛΕΞ. ΠΑΠΑΔΟΠΟΥΛΟΣ ΔΗΜ. ΚΡΕΜΑΣΤΙΝΟΣ 

; —♦— 

, Αριθ. 2057900/7059/Α0024 (2) 

Τροποποίηση της 105260/19.9.84 απόφασης του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.32 Π. Δ/τος «περί διαχεί¬ 
ρισης νομικών προσώπων από την Τράπεζα της Ελλά¬ 
δος». 

2. Το από 7.10.1958 Β. Δ/γμα (ΦΕΚ 175/Α7 
24.10.1958) «περί τροποποίησης του από 20.1.32 Π. Δ/ 
γος». 

3. Την απόφασή μας αριθ. 105260/2547/19.9.1984 
περί ανάθεσης της Ταμ. διαχείρισης του Παν/μίου Θεσσα¬ 
λίας στο Κεντρικό Κατάστημα της Τράπεζας της Ελλάδος. 

4. Το έγγραφο της Τράπεζας Ελλάδος αριθ. 24970/ 
9.9.1994. 

5. Την 10921 70 /1378/0006Α/15.10.1991 απόφαση 
του Υπουργού Οικονομικών (ΦΕΚ 846/Β /91) «περί μετα¬ 
βίβασης της εξουσίας να υπογράφουν «με εντολή Υπουρ¬ 
γού» στο Γενικό Γραμματέα, στους Ειδικούς Γραμματείς, 
στους Γεν. Δ/ντές και στους Προϊσταμένους Δ/νσεων, 
Τμημάτων και αυτοτελών Γραφείων της Κεντρικής Υπη¬ 
ρεσίας του Υπουργείου Οικονομικών». 

6. Το γεγονός ότι με την απόφαση αυτή δεν προκαλείται 
δαπάνη σε βάρος του κρατικού προϋπολογισμού ή του 
προϋπολογισμού του Πανεπιστημίου Θεσσαλίας, αλλά 
επιλύονται θέματα διαδικαστικά, αποφασίζουμε: 

Τροποποιούμε την ανωτέρω απόφασή μας αριθ. 
105260/2547/19.9.1994 και μόνο αναφορικά με την τα¬ 
μειακή εξυπηρέτηση του Πανεπιστημίου Θεσσαλίας και 
ορίζουμε όπως το ανωτέρω νομικό πρόσωπο, εξυπηρετεί¬ 
ται από το Υποκατάστημα της Τράπεζας την Ελλάδος στο 
Βόλο. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1994 

Με εντολή Υπουργού 

Ο Διευθυντής 

ΑΘΑΝ.ΣΑΓΟΣ 

- ♦ - 

Αριθ. Π 4γ/Φ.1 5/οικ. 4718 '3> 

Αύξηση του παρεχόμενου επιδόματος καυσίμων που χο¬ 
ρηγείται στα άτομα με πλήρη παράλυση των κάτω 
άκρων ή ακρωτηριασμό και των δύο ποδιών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το Ν. 1284/82 (άρθρο 6) (ΦΕΚ 114/Α782) «περί 


ρυθμίσεως ορισμένων μισθολογικών, φορολογικών, δα¬ 
σμολογικών και δημοσιολογιστικών θεμάτων». 

2. Την Γ4α/Φ.1 5/849/15.3.88 (ΦΕΚ 168/Β /88) κοινή 
υπουργική απόφαση «χορήγηση επιδόματος καυσίμων 
στα άτομα με πλήρη παράλυση των κάτω άκρων ή ακρωτη¬ 
ριασμό και των δύο ποδιών». 

3. Την 2070234/7914/0022/6.9.1989 (ΦΕΚ 700/Β7 
18.3.89), που αφορά αύξηση επιδόματος καυσίμων που 
χορηγήθηκε με την αριθ. (2) σχετική κοινή υπουργική από¬ 
φαση (από 5.000 σε 7.000 δρχ. μηνιαίως από 

1.10.1989) . 

4. Τον Ν. 1882/90 (άρθρο 51 παρ. 7) (ΦΕΚ 43/Α7 

23.3.1990) , με τον οποίο κυρώθηκε και έχει ισχύ νόμου 
από τότε που δημοσιεύθηκε η αριθ. (2) σχετική κοινή 
υπουργική απόφαση. 

5. Την Γ3/οικ. 43/17.5.1991 (ΦΕΚ 345/Β /23.5.91) 
κοινή υπουργική απόφαση, που αφορά αύξηση του εν 
λόγω επιδόματος (από 7.000 σε 14.000 δρχ. μηνιαίως από 

1.1.1991) . 

6. Το άρθρο 17 του Ν. 1965/1991 (ΦΕΚ 146/Α / 

26.9.1991) , με το οποίο κυρώθηκε η ανωτέρω (5) σχετική 
κοινή υπουργική απόφαση. 

7. Τις διατάξεις του άρθρου 29 του Ν. 1558/85, όπως 
προστέθηκε με τις διατάξεις του άρθρου 27 του Ν. 
2081 /1992 (ΦΕΚ 154/Α /10.9.92), με τις οποίες προβλέ- 
πεται έλεγχος των δαπανών που προκαλούν οι Διοικητικές 
- Κανονιστικές Πράξεις. 

8. Την Π4α/Φ. 18/οικ. 3435/8.7.1993 (ΦΕΚ 579/Β7 
3.8.93), που αφορά αύξηση του εν λόγω επιδόματος (από 
14.000 σε 20.000 δραχμές μηνιαίως). 

9. Την ΔΥ3α/οικ. 370/13.7.1994 (ΦΕΚ 550/Β7 
15.7.94) απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων «ανάθεση 
αρμοδιοτήτων στον Υφυπουργό Υγείας, Πρόνοιας και Κοι¬ 
νωνικών Ασφαλίσεων Εμμανουήλ Σκουλάκη». 

10. Τις διατάξεις του άρθρου 2 του Ν. 2198/94 (ΦΕΚ 
43/Β722.3.1994) «περί αυξήσεως των επιδομάτων που 
χορηγούνται σε άτομα με ειδικές ανάγκες μέχρι ποσοστού 
είκοσι τοις εκατό» (20%) από 1.1.1994, αποφασίζουμε: 

1. Το ποσό των 20.000 δραχμών που χορηγείται κάθε 
μήνα ως «επίδομα καυσίμων» στα άτομα που πάσχουν από 
«πλήρη παράλυση των κάτω άκρων ή ακρωτηριασμό και 
των δύο ποδιών», αυξάνεται από 1.1.1994 κατά είκοσι 
τοις εκατό (20%), ήτοι από 20.000 σε 24.000 δρχ. μη¬ 
νιαίως, 

2. Κάθε διάταξη της αριθ. Π4γ/Φ. 18/οικ. 3799/ 
26.7.1994 (ΦΕΚ 586/Β728.7.94; απόφασής μας, που 
αναφέρεται στο επίδομα «καυσψων» καταργείται. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 1994 

Ο ΥΦΥΠΟΥΡΓΟΣ 

ΜΑΝΩΛΗΣ ΣΚΟΥΛΑΚΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΕΣ 13.24 2 (4) 

Επικύρωση της 7/94 απόφασης του Δ.Σ. του Συνδέσμου 
απορριμμάτων πεδινής και ημιορεινής περιοχής Νομ. 
Αρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις των άρθρων 162 και 190 του Π.Δ. 323/ 
89. 

2. Τις αριθ. 43,47 και 25/94 αποφάσεις των Κοινοτικών 
Συμβουλίων Αγ. Σπυρίδωνα, Κλειδιού και Φωτεινού αντί¬ 
στοιχα περί συμμετοχής των κοινοτήτων αυτών στο σύν¬ 
δεσμο απορριμμάτων πεδινής και ημιορεινής περιοχής Ν. 
Άρτας. 

3. Την αριθ. 7/94 απόφαση του Δ.Σ. του Συνδέσμου που 
μας έχει σταλεί με το αριθ. 36/12.9.94 έγγραφό του, με 
την οποία αποδέχεται τη συμμετοχή των ανωτέρω κοινο¬ 
τήτων στο σύνδεσμο απορριμμάτων, αποφασίζουμε: 

Επικυρώνουμε την αριθ. 7/94 απόφαση του Διοικητικού 
Συμβουλίου του Συνδέσμου απορριμμάτων πεδινής και 
ημιορεινής περιοχής Νομ. Άρτας, με την οποία αποδέχε¬ 
ται τη συμμετοχή των Κοινοτήτων Αγ. Σπυρίδωνα, Κλει¬ 
διού και Φωτεινού στο Σύνδεσμο αυτό, σύμφωνα με τις 
προϋποθέσεις που περιλαμβάνονται στην απόφαση αυτή. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού των Κοινοτήτων Αγ. 
Σπυρίδωνα, Κλειδιού και Φωτεινού, το ύψος της οποίας 
δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 1994 

Ο Νομάρχης 
ΣΠΥΡΟΣ ΤΥΡΟΔΗΜΟΣ 

-♦- 

Αριθ. 13275 (5) 

Έγκριση του Οργανισμού Εσωτερικής Υπηρεσίας του Δη¬ 
μοτικού Οργανισμού Νεολαίας Άθλησης Δήμου Ρόδου 

Νομ. Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί 
κυρώσεως του κώδικος περί καταστάσεως προσωπικού 
Οργανισμών Τοπικής Αυτοδιοίκησης», σε συνδυασμό με 
τις όμοιες του άρθρου 26 του Ν. 1832/89. 

2. Τις όμοιες του Ν. 1586/86 «βαθμολογική διάρθρωση 
των θέσεων του Δημοσίου ΝΠΔΔ και ΟΤΑ και άλλες διατά- 
ξεις». 

3. Την οικονομική κατάστασή του και τις πραγματικές 
ανάγκες σε προσωπικό αυτού, όπως προκύπτουν από τα 
στοιχεία του φακέλλου. 

4. Τη σύμφωνη γνωμοδότηση του Υπηρεσιακού Συμ¬ 
βουλίου, του άρθρου 14 του Ν. 1586/86 και 37 του Ν. 
2190/94, που διατυπώθηκε στο αριθ. 2/8.7.1994 πρα¬ 
κτικό του (θέμα 6ο). 

5. Την 27/93 απόφαση του Διοικητικού Συμβουλίου 
περί εγκρίσεως του Ο.Ε.Υ. του ΔΟΝΑ, και την αριθ. 
384/93 απόφαση του Δημοτικού Συμβουλίου Ρόδου. 

6. Τις διατάξεις του άρθρου 164 του Π. Δ/τος 323/89, 
αποφασίζουμε: 


Εγκρίνουμε την αριθ. 27/1993 απόφαση του Διοικητι¬ 
κού Συμβουλίου ΔΟΝΑ, με την οποία εγκρίνεται ο Οργανι¬ 
σμός Εσωτερικής Υπηρεσίας του, ως εξής: 

Άρθρο 1 

Οργανωτικό σχήμα. 

Η υπηρεσία του Δ.Ο.Ν.Α. θα έχει προϊστάμενο που θα 
ορίζεται υπάλληλος του κλάδου ΠΕΙ Διοικητικού με 
βαθμό Δ-Α και σε έλλειψη υπάλληλος του κλάδου Τ.Ε. με 
βαθμό Δ-Α και σε έλλειψη των δύο πρώτων υπάλληλος του 
κλάδου ΔΕΙ Διοικητικού με βαθμό Δ-Α. 

Άρθρο 2 

Διάρθρωση θέσεων. 

Οι θέσεις του προσωπικού του Δ.Ο.Ν.Α. διαρθρώνονται 
κατά κλάδους, βαθμούς και ειδικότητες, ως ακολού¬ 
θως: 

1) Μία (1) θέση του κλάδου ΠΕ Διοικητικού με βαθμό 
Δ-Α. 

2) Μία (1) θέση του κλάδου ΤΕ Τεχνολόγων μηχανικών 
με βαθμό Δ-Α. 

3) Δύο (2) θέσεις του κλάδου ΔΕΙ Διοικητικού με βαθμό 
Δ-Α. 

4) Μία (1) θέση του κλάδου ΥΕ1 Κλητήρα Γενικών Κα¬ 
θηκόντων με βαθμό Ε-Γ. 

Άρθρο 3 

Αντικείμενα και αρμοδιότητες. 

Τα αντικείμενα και οι αρμοδιότητες του προσωπικού 
του Δ.Ο.Ν.Α. είναι: 

1. Στην αρμοδιότητα της Γραμματείας ανήκουν: 

α) Η διεκπεραίωση της αλληλογραφίας, δακτυλογρά¬ 
φηση και αναπαραγωγή εγγράφων και εντύπων. 

β) Η τήρηση πρωτοκόλλου εισερχομένων και εξερχομέ- 
νων εγγράφων. 

γ) Η παραλαβή εισερχομένων εγγράφων και η επιμέλεια 
διεκπεραίωσης των εξερχομένων. 
δ) Η καλή λειτουργία του Κέντρου Πληροφόρησης, 
ε) Η τήρηρη βιβλίου πρακτικών για τις συνεδριάσεις του 
Δ.Ο.Ν.Α., κατάρτιση αποφάσεων Διοικητικού Συμβουλίου 
και υποβολή στην αρμόδια Διοικητική Αρχή για έγκριση. 

στ) Η τήρηση των ατομικών φακέλων των υπαλλήλων 
σύμφωνα με τις διατάξεις των Νόμων, Διαταγμάτων ή απο¬ 
φάσεων που ισχύουν κάθε φορά. 

ζ) Η διεκπεραίωση κάθε εργασίας που αφορά τους διο¬ 
ρισμούς, προαγωγές, κανονικές άδειες, μεταθέσεις, πει¬ 
θαρχικές ποινές, απολύσεις, άδειες αναρρωτικές, χορή¬ 
γηση μισθολογικών κλιμακίων κ.λπ. 

η) Η τήρηση φακέλων με Νόμους, Διατάγματα, Εγκυ¬ 
κλίους διαταγές, που αφορούν τα υπηρεσιακά αντικείμενα 
του Οργανισμού. 

θ) Η παρακολούθηση του ημερήσιου και περιοδικού τύ¬ 
που καθώς και παντός μέσου πληροφορικής της κοινής 
γνώμης, όπως και η επιμέλεια για κάθε είδους ανακοίνωση 
στον τύπο και στα Μ.Μ.Ε. 

ι) Η μέριμνα, συντονισμός και διοργάνωση των προγραμ¬ 
μάτων του Δ.Ο.Ν.Α. και γενικά όλων των εκδηλώσεων. 

κ) Η επιμέλεια των χώρων άθλησης που ανήκουν στον 
Δ.Ο.Ν.Α. 

2. Στον υπάλληλο του κλάδου ΠΕΙ Διοικητικού θα ανα- 

τίθεται η οργάνωση και διοίκηση του Δ.Ο.Ν.Α. 

3. Στον τεχνολόγο μηχανικό ανήκει η παρακολούθηση 
των τεχνικών αθλητικών έργων του Δήμου Ρόδου, η σύ¬ 
νταξη μελετών και προϋπολογισμών, οι προτάσεις για συ¬ 
ντήρηση των υπαρχόντων και παρακολούθηση αυτών και 
γενικά ό,τι αφορά την τεχνική αθλητική υποδομή του Δή¬ 
μου της Ρόδου. 

4) Τα καθήκοντα του κλητήρα είναι η διεκπεραίωση των 
εργασιών εκτός γραφείου της υπηρεσίας. 

Αρθρο 4 

Για το διορισμό, τα καθήκοντα, τους περιορισμούς τον 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ποινές, τη λύση της υπαλληλικής σχέσης, την 
ιατροφαρμακευτική περίθαλψη των μονίμων υπαλλήλων 
που προβλέπονται από τον οργανισμό, ρυθμίζονται με τις 
διατάξεις του Ν. 1188/81, του Ν. 1586/86 και το Π.Δ. 
37α/86 και των διατάξεων που εκδίδονται σε εκτέλεση 
του Νόμου αυτού. Οι προσλήψεις του προσωπικού θα γί¬ 
νονται ύστερα από απόφαση του Διοικητικού Συμβουλίου 
του Δ.Ο.Ν.Α. 

Αρθρο 5 

Το προσωπικό του Δ.Ο.Ν.Α. σε περίπτωση διάλυσής 
του θα απορροφηθεί από τον Δήμο Ρόδου. 

Άρθρο 6 

Ο παρών Οργανισμός Εσωτερικής Υπηρεσίας ισχύει 
από τη δημοσίευσή του στην Εφημερίδα της Κυβερνή- 
σεως. 

Η παρούσα απόφαση προκαλεί δαπάνη σε βάρος του 
προϋπολογισμού του Δημοτικού Οργανισμού Νεολαίας 
και Άθλησης ύψους 12.875.814 δρχ. για το τρέχον οικο¬ 
νομικό έτος και 14.000.000 δρχ. περίπου για καθένα από 
τα επόμενα οικονομικά έτη. 

Για την παραπάνω δαπάνη έχει εγγράφει πίστωση στον 
προϋπολογισμό του Δ.Ο.Ν.Α. ύψους 12.875.814 δρχ. με 
ΚΑΕ 05111/1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 12 Αυγούστου 1994 

Ο Νομάρχης 
ΓΙΑΝΝΗΣ ΠΑΡΑΣΚΕΥΑΣ 

-♦- 

Αριθ. ΑΓ 8953 (6) 

Σύσταση Αναπτυξιακού Συνδέσμου στο Ν. Έβρου με την 

επωνυμία «ΟΡΕΣΤΗΣ». 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Την 22538/3.6.1988 κοινή απόφαση των Υπουργών 
Εσωτερικών, Εθνικής Οικονομίας και Περιβάλλοντος, Χω¬ 
ροταξίας και Δημοσίων Έργων για το χωρισμό των γεω¬ 
γραφικών ενοτήτων του Νομού μας. 

2. Τις παρακάτω αποφάσεις του Δ.Σ. και των Κ.Σ. του 
Δήμου Ορεστιάδας και των Κοινοτήτων της 5ης Γεωγρα¬ 
φικής Ενότητας αντίστοιχα, που καθορίστηκε με την πα¬ 
ραπάνω κοινή απόφαση, με τις οποίες αποφασίζεται η σύ¬ 
σταση αναπτυξιακού συνδέσμου. 


α) 145/1994 του Δ.Σ. Ορεστιάδας, 
β) 20/1994 του Κ.Σ. Ν. Χειμωνιού, 
γ) 43/1994 του Κ.Σ. Νεοχωρίου, 
δ) 64/1994 του Κ.Σ. Ν. Βύσσας, 
ε) 35/1994 του Κ.Σ. Ριζίων, 
στ) 48/1994 του Κ.Σ. Καστανεών, 
ζ) 29/1994 του Κ.Σ. Καβύλης, 
η) 17/1994 του Κ.Σ. Στέρνας, 
θ) 39/1994 του Κ.Σ. Μεγ. Δοξιπάρας, 
ι) 32/1994 του Κ.Σ. Βάλτου, 
ια) 20/1994 του Κ.Σ. Χανδρά, και 
ιβ) 33/1994 του Κ.Σ. Ζώνης. 

3. Τις διατάξεις του άρθρου 196 του Π.Δ. 323/89 
(Δ.Κ.Κ.), και 

4. Την 1/550/7.10.1992 εγκύκλιο της Γραμματείας του 
Υπουργικού Συμβουλίου, αποφασίζουμε: 

1. Συστήνουμε Αναπτυξιακό Σύνδεσμο με την επωνυμία 
«ΟΡΕΣΤΗΣ», που θα περιλαμβάνει τους παρακάτω 
Ο.Τ.Α.: 1) Δήμο Ορεστιάδας, 2) Κοινότητα Νέου Χειμω¬ 
νιού, 3) Κοινότητα Νεοχωρίου, 4) Κοινότητα Νέας Βύσ- 
σης, 5) Κοινότητα Ριζίων, 6) Κοινότητα Καστανεών, 7) 
Κοινότητα Καβύλης, 8) Κοινότητα Στέρνας, 9) Κοινότητα 
Μεγ. Δοξιπάρας, 10) Κοινότητα Βάλτου, 11) Κοινότητα 
Χανδρά, και 12) Κοινότητα Ζώνης. 

2. Σκοποί του Αναπτυξιακού Συνδέσμου είναι: 

α) Η εκπόνηση χωροταξικού σχεδίου και η μελέτη προ¬ 
γράμματος ανάπτυξης της περιοχής. 

β) Η υποβοήθηση των ΟΤΑ του Συνδέσμου στην κατα¬ 
γραφή και ιεράρχιση των αναγκών στην αξιολόγηση των 
αναγκαίων έργων υποδομής και στον προγραμματισμό 
τους. 

γ) Η δημιουργία ή η επέκταση Τεχνικών υπηρεσιών και η 
στελέχωσή τους με το κατάλληλο Επιστημονικό και Τε¬ 
χνικό Προσωπικό. 

δ) Η μελέτη, κατασκευή, διαχείριση και συντήρηση των 
έργων Τεχνικής υποδομής που θα του αναθέτουμε οι 
Ο.Τ.Α. 

ε) Η προμήθεια μηχανημάτων και υλικών για την κατα¬ 
σκευή και συντήρηση των έργων, 
στ) Η προστασία του περιβάλλοντος, 
ζ) Η αντιπυρική προστασία της περιοχής, 
η) Η μελέτη, κατασκευή, διαχείριση και συντήρηση συ¬ 
στημάτων ύδρευσης και αποχέτευσης των Ο.Τ.Α. 

θ) Η καθαριότητα καθώς και η συλλογή, η αποκομιδή, η 
διάθεση και η επεξεργασία των απορριμμάτων, 
ι) Η προμήθεια και διαχείριση Συγκοινωνιακών μέσων, 
κ) Η μέριμνα για την εξασφάλιση γης για τη βοσκή των 
ζώων των δημοτών και η βελτίωση των βοσκοτόπων, 
λ) Συντρέχουσες αρμοδιότητες Ο.Τ.Α. άρθρου 25. 
μ) Μεταποίηση, εμπορία αγροτικών προϊόντων, 
ν) Αναδιάρθρωση καλλιεργειών, 
ξ) Κοινοτικά - διασυνοριακά προγράμματα, 
ο) Προγράμματα εκπαίδευσης - κατάρτισης, 
π) Αναδασμοί - Κτηματολόγιο, 
ρ) Διαχείριση υδάτινων πόρων. 

3. Έσοδα του Αναπτυξιακού Συνδέσμου είναι: 

α) Εισφορά των μελών του Συνδέσμου, που είναι 1 % επί 
των τακτικών εσόδων του προϋπολογισμού τους ετήσια, 
β) Πρόσοδοι από την περιουσία του Συνδέσμου, 
γ) Δωρεές, επιχορηγήσεις και εισφορές από το Δημόσιο 
ή άλλα φυσικά ή νομικά πρόσωπα ή οργανισμούς, δωρεές 
ομογενών κ.λπ. 

δ) Πρόσοδοι από τους φόρους, τέλη, δικαιώματα που 
επιβάλλονται υπέρ του Συνδέσμου. 

ε) Επιχορήγηση από τους φορείς του Δημόσιου Τομέα 
(άρθρο 1 παρ. 6 Ν. 1256/82) για την εκτέλεση έργων την 
κάλυψη διαφόρων δαπανών και την πληρωμή των αποδο¬ 
χών του προσωπικού του Συνδέσμου. 

4. Έδρα του Συνδέσμου ορίζεται η Νέα Ορεστιάδα. 

5. Η χρονική διάρκεια του Συνδέσμου ορίζεται επ’ αόρι¬ 
στον. 

Από τις διατάξεις της απόφασης αυτής προκαλείται η 
δαπάνη εις βάρος του προϋπολογισμού των Ο.Τ.Α. που 
συμμετέχουν οτο Σύνδεσμο, το ύψος της οποίας δεν μπο¬ 
ρεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 13 Σεπτεμβρίου 1994 

Ο Νομάρχης κ.α.α. 

ΣΟΦΙΑ ΣΚΕΥΑ 

-♦- 

Αριθ. ΕΣ/13701 (7) 

Έγκριση του Ειδικού Κανονισμού Λιμένα Κέρκυρας αριθ. 

50 «περί αναπροσαρμογής Αχθοφορικών Δικαιωμά¬ 
των». 

Ο ΝΟΜΑΡΧΗΣ ΚΕΡΚΥΡΑΣ 
Σύμφωνα με: 

1. Τις διατάξεις του άρθρου 10 του Ν. 1940 (ΦΕΚ 40/ 
Α/18.3.91) «περί Μονάδας Ειδικών Αποστολών Λιμενικού 
Σώματος (Μ.Ε.Α./Λ.Σ.) καί άλλες διατάξεις περί αυτού», 
που αντικαθιστά το άρθρο 156 του Ν.Δ. 187/1973 (ΦΕΚ 
261/Α713.10.73) «περί Κ.Δ.Ν.Δ.». 

2. Τις διατάξεις του Π.Δ. 338/83 (ΦΕΚ 119/Α783) «περί 
μεταβιβάσεως αρμοδιοτήτων του Υπουργού Εμπορικής 
Ναυτιλίας στους Νομάρχες». 

3. Τον με αριθ. 50 Ειδικό Κανονισμό Λιμένα Κέρκυρας, 
που υποβλήθηκε με την αριθ. 3131 αναφορά της Λιμενι¬ 
κής Αρχής, με τις διατάξεις του οποίου ρυθμίζονται θέ¬ 
ματα που αφορούν την εύρυθμη λειτουργία του Λιμένα 
Κέρκυρας. 

4. Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081 (ΦΕΚ 154/Α/10.9.1992). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο μόνο 

α) Εγκρίνουμε τον πιο κάτω Ειδικό Κανονισμό του Λι¬ 
μένα Κερκύρας αριθ. 50. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΚΕΡΚΥΡΑΣ 
ΑΡΙΘ. 50 

«Περί αναπροσαρμογής αχθοφορικών δικαιωμάτων.» 

Ο ΛΙΜΕΝΑΡΧΗΣ ΚΕΡΚΥΡΑΣ 
Έχοντας υπόψη: 

α) Τις διατάξεις του διά του από 9.6.1948 Β.Δ. Κωδικο- 
ποιημένου Νόμου 499/47 «περί πειθαρχικής εξουσίας 
των Προϊσταμένων Λιμενικών Αρχών» (ΦΕΚ 162/Α ), συν- 
δυαζόμενες με τα άρθρα 141-157 του Ν.Δ. 187/73, με το 


οποίο κυρώθηκε ο Κώδικας Δημοσίου Ναυτικού Δικαίου 
(ΦΕΚ 261/Α’). 

β) Το άρθρο 10 του Ν. 1940/91 (ΦΕΚ 40/Α / 
18.3.1991) «περί Μονάδας Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού», που 
αντικαθιστά το άρθρο 156 του Ν.Δ. 187/1973 (ΦΕΚ 261/ 
Α713.10.73) «περί Κ.Δ.Ν.Δ.». 

γ) Τις διατάξεις του Ν.Δ. 444/70 «περί αρμοδιότητος 
του Λ.Σ. και σχέσεως προς τας αρμοδιότητας των Σωμά¬ 
των Ασφαλείας» (ΦΕΚ 39/Α). 

δ) Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92 (ΦΕΚ 154/Α710.9.92). 

ε) Το γεγονός ότι από τις διατάξεις του παρόντος κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο κανονισμό: 

Άρθρο 1 
Όρια ισχύος. 

Ο παρών Ειδικός Κανονισμός Λιμένα Κέρκυρας αριθ. 50 
ισχύει στη χερσαία και θαλάσσια ζώνη του, τους λιμένες, 
τους όρμους, καθώς και τη θαλάσσια έκταση της περιοχής 
δικαιοδοσίας της Λιμενικής Αρχής και των υφισταμένων 
τους Λιμενικών Σταθμών και Υπαλλήλων Λιμένα, όπως 
αυτή καθορίζεται από τις κείμενες διατάξεις. 

Άρθρο 2 

Αχθοφορικά δικαιώματα. 

1. Τα δικαιώματα των αποσκευοφορέων στο λιμένα 
Κέρκυρας και τους λιμένες: 

α) Παξών, 

β) Παλαιοκαστρίτσας, 
γ) Λευκίμμης 

καθορίζονται ως κατωτέρω: 

2. Για επιβάτες που μεταφέρουν συνήθεις αποσκευές 
ανεξάρτητα θέσεως δρχ. 60. 

3. Για αποσκευές πέραν των συνήθων (συνήθης απο¬ 
σκευή λογίζεται η μέχρι βάρους 25 κιλών) τα αχθοφορικά 
δικαιώματα καθορίζονται ως κατωτέρω: 

α) Βαλίτσες, δέματα, σάκκι κ.λπ. βάρους από 25-30 κι¬ 
λών για το πρώτο τεμάχιο: δραχμές 56, και για κάθε ένα 
επιπλέον τεμάχιο δραχμές 44. 

β) Βαλίτσες, δέματα, σάκκοι κ.λπ. βάρους από 30-50 κι¬ 
λών για κάθε τεμάχιο: δραχμές 97. 

γ) Μπαούλα, ηλεκτρικές συσκευές, έπιπλα, δέματα 
κ.λπ. άνω των 50 κιλών κατά τεμάχιο: δραχμές 224. 

Άρθρο 3 

Βεβαίωση είσπραξη αχθοφορικών δικαιωμάτων. 

1. Η είσπραξη των αχθοφορικών δικαιωμάτων ενεργεί- 
ται με έντυπη απόδειξη θεωρημένη κανονικά, από τον 
πράκτορα του πλοίου κατά την έκδοση του εισιτηρίου και 
αποδίδεται στους αχθοφόρους μετά τον απόπλου του 
πλοίου. 

Γ ια αμοιβή του ο ναυτικός πράκτορας λαμβάνει 2% από 
τα εισπραττόμενα αχθοφορικά δικαιώματα. 

2. Δεν εισπράττονται αχθοφορικά δικαιώματα στις κα¬ 
τωτέρω περιπτώσεις: 

α) Για εισιτήρια που εκδίδονται με κατάταση επιβιβά- 
σεως σε οπλίτες των Ενόπλων Δυνάμεων και των Σωμά¬ 
των Ασφαλείας. 

β) Για εισιτήρια απορίας που εκδίδονται από την Λιμε¬ 
νική Αρχή. 

γ) Γ ία παιδικά εισιτήρια. 

3. Τα ανωτέρω αχθοφορικά δικαιώματα μειώνονται κατά 
50% προκειμένου περί ανδρών των Ενόπλων Δυνάμεων 
και των Σωμάτων Ασφαλείας. 

4. Γ ια εισιτήρια που εκδίδονται με έκπτωση κατόπιν 
σχετικών αποφάσεων του ΥΕΝ, παρέχεται η αντίστοιχη 
έκπτωση. 

5. Επιβάτες, κάτοχοι εισιτηρίων επιστροφής υποχρεού- 
νται στην καταβολή του αχθοφορικού δικαιώματος, που 
αναλογεί κατά την παρουσίασή τους στο ναυτικό πρακτο¬ 
ρείο για δήλωση της ημέρας επιστροφής τους. 

6. Αχθοφορικά δικαιώματα εισπράττονται μόνο για τους 
επιβιβαζόμενους επιβάτες. 

Αρθρο 4 

Προσαύξηση δικαιωμάτων. 

Τα αχθοφορικά δικαιώματα που καθορίζονται στα προη¬ 
γούμενα άρθρα δεν περιλαμβάνουν τις προβλεπόμενες 
κρατήσεις για τα επιδόματα δώρου εορτών και αδείας, κα¬ 
θώς και τις εργοδοτικές εισφορές Ι.Κ.Α. και θα προσαυξά¬ 
νονται ανάλογα. 

Απαγορεύεται η είσπραξη φιλοδωρήματος από τους 
αχθοφόρους. 

Αρθρο 5 

Δικαιώματα αργιών - εορτών κ.λπ. 

Τα αχθοφορικά δικαιώματα αυξάνονται κατά 75% τις 
Κυριακές και Σάββατα καθώς και εργάσιμες μέρες κατά 
τις οποίες δεν εργάζονται οι Δημόσιες Υπηρεσίες Κέρκυ¬ 
ρας. 

1. Εάν η εργασία εκτελεσθεί κατά το νυκτερινό ωράριο 
της Κυριακής ή του Σαββάτου ή εξαιρέσιμης ημέρας προ¬ 
σαυξάνεται κατά 50%. 

Αρθρο 6 
Κυρώσεις. 

Οι παραβάτες του παρόντος Ειδικού Κανονισμού, του 
οποίου η εκτέλεση ανατίθεται στα Λιμενικά Όργανα, ανε¬ 
ξάρτητα από τις συντρέχουσες ποινικές και αστικές ευθύ¬ 
νες, κατά την ισχύουσα νομοθεσία, υπόκεινται και στις κυ¬ 
ρώσεις του άρθρου 157 του Ν.Δ. 187/73 (ΦΕΚ 261/Α'/ 
3.10.73) «περί Κ.Δ.Ν.Δ.», όπως τροποποιήθηκε με το 
Π.Δ. 207/1985 (ΦΕΚ 76/3.5.85 τ.Α), το οποίο αντικατα- 
στάθηκε με το Π.Δ. 111/93 (ΦΕΚ 50/Α /93). 

Αρθρο 7 

Καταργούμενες διατάξεις. 

Από την έναρξη ισχύος των διατάξεων του παρόντος 
Κανονισμού ο αριθ. 49 Ειδικός Κανονισμός Λιμένα Κέρκυ¬ 
ρας (ΦΕΚ 588/Β79.8.93) ως και κάθε άλλη διάταξη που 
είναι αντίθετη με τις διατάξεις του παρόντος κανονι¬ 
σμού. 

Κέρκυρα, 15 Ιουλίου 1994 

Ο Κεντρικός Λιμενάρχης 
Πλοίαρχος (Λ.Σ.) ΣΠ. ΙΩΝΑΣ 

β) Η εφαρμογή του κανονισμού αυτού αρχίζει ένα μήνα 


από τη δημοσίευσή της στην Εφημερίδα της Κυβερνή- 
σεως. 

γ) Με την παρούσα ανακαλείται η 7983/31.5.1994 προ¬ 
γενέστερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Σεπτεμβρίου 1994 
Ο Νομάρχης 
ΑΛ.ΖΑΡΚΑΔΑΣ 

-♦- 

Αριθ. 7155 (8) 

Υπαγωγή προσωπικού Κοινότητας Τριποτάμου Νομ. Κιλ¬ 
κίς στις διατάξεις του Α' μέρους του Ν. 1188/81. 

Ο ΝΟΜΑΡΧΗΣ ΚΙΛΚΙΣ 

Με την Ε.7155/7.9.1994 απόφαση του Νομάρχη Κιλ¬ 
κίς, που εκδόθηκε σύμφωνα με τις διατάξεις των άρθρων 
2, 3 και 4 του Ν. 1188/81, και ύστερα από σύμφωνη γνω¬ 
μοδότηση του Υπηρεσιακού Συμβουλίου του άρθρου 5 του 
Ν. 1188/81, όπως τροποποιήθηκε με το άρθρο 14 του Ν. 
1586 και 37 του Ν. 2190/94, έγινε η υπαγωγή του προσω¬ 
πικού της Κοινότητας Τριποτάμου στις διατάξεις του Α' 
μέρους του Ν. 1188/81, επειδή συντρέχουν οι προϋποθέ¬ 
σεις που ορίζει ο νόμος. 

Η δαπάνη που θα προκύψει από την απόφαση αυτή σε 
βάρος του προϋπολογισμού της Κοινότητας Τριποτάμου 
θα αναγραφεί λεπτομερώς στην απόφαση έγκρισης του 
Ο.Ε.Υ. της, περίληψη της οποίας θα κοινοποιηθεί σύμ¬ 
φωνα με τις διατάξεις του άρθρου 4 του Ν. 1188/81. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 12 Σεπτεμβρίου 1994 
Με εντολή Νομάρχη 
Ο Διευθυντής κ.α.α. 

Κ. ΤΥΜΠΑΝΙΔΟΥ 

-—♦- 

Αρι θ. ΕΣ/ 20838 (9) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Δημοτικού Σχολείου και Νη¬ 
πιαγωγείου Κοινότητας Νέας Τυρολόης» Νομ. Σερ¬ 
ρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις: 

α) Του άρθρου 187 του Δ.Κ.Κ. (Π.Δ. 323/89). 
β) Του άρθρου 5 του Ν. 1894/90, όπως συμπληρώθηκε 
με τις όμοιες του άρθρου 31 του Ν. 2009/92. 
γ) Του άρθρου 11 του Ν. 2130/1993. 
δ) Του άρθρου 29Α του Ν. 1558/85, όπως προστέθη¬ 
καν με το άρθρο 27 του Ν. 2081/1992. 

ε) Του άρθρου 64 παρ. 3 του Ν. 2218/1994, με τις 
οποίες καταργήθηκαν οι όμοιες του άρθρου 8 παρ. 8 του 
Ν. 2158/1993. 

2. Την αριθ. ΕΣ/22601/2.10.1990 απόφασή μας «πα¬ 
ροχή εξουσίας υπογραφής «με εντολή Νομάρχη» στους 
Προϊσταμένους της Δ/νσης Εσωτερικών και των τμημάτων 
αυτής». 

3. Την αριθ. ΕΣ/30311/24.12.1990 απόφασή μας 
(ΦΕΚ 23/Β728.1.1991), με την οποία συστήθηκε στην 
Κοινότητα Νέας Τυρολόης ίδιο νομικό πρόσωπο με την 

επωνυμία «Σχολική Επιτροπή Δημοτικού Σχολείου και Νη¬ 
πιαγωγείου». 

4. Την αριθ. 32/1994 απόφαση του Κ.Σ., με την οποία 
τροποποιείται η αριθ. 45/1990 όμοια αυτού, με σκοπό να 
προσαρμοστεί η συστατική πράξη του παραπάνω νομικού 
προσώπου στις διατάξεις της παρ. 1 του άρθρου 11 του Ν. 
2130/1993, αποφασίζουμε: 

Α. Αντικαθιστούμε στην αριθ. ΕΣ/30311/24.1 2.1990 
απόφασή μας τις παραγράφους 3 και 4 ως εξής: 

«3. Το νομικό πρόσωπο διοικείται από Διοικητικό Συμ¬ 
βούλιο, που αποτελείται από εννέα (9) μέλη, τα οποία μαζί 
με τους αναπληρωτές τους ορίζονται από το Κοινοτικό 
Συμβούλιο. 

Ο Πρόεδρος της Κοινότητας ή άλλο μέλος του Διοικητικού Συμ¬ 
βουλίου, αιρετό ή μη, που ορίζεται από τον Πρόεδρο. 

Τα άλλα μέλη του Διοικητικού Συμβουλίου είναι: 
α) Δύο (2) Κοινοτικοί Σύμβουλοι, 
β) Ο εκάστοτε Δ/ντής του Δημοτικού Σχολείου, 
γ) Ο εκάστοτε Δ/ντής του Νηπιαγωγείου, 
δ) Ο εκπρόσωπος του Συλλόγου Γονέων και Κηδεμόνων 
του Δημοτικού Σχολείου. 

ε) Ο εκπρόσωπος του Συλλόγου Γ ονέων και Κηδεμόνων 
του Νηπιαγωγείου. 

στ) Δύο (2) κάτοικοι της Κοινότητας. 

Σε περίπτωση που δεν υφίστανται Σύλλογοι Γ ονέων ορί¬ 
ζονται από το Κ.Σ. γονείς μαθητών αντίστοιχα.» 

«4. Η θητεία των μελών του Διοικητικού Συμβουλίου 
ακολουθεί τη δημοτική και κοινοτική περίοδο και λήγει πά¬ 
ντοτε με την εγκατάσταση του νέου Διοικητικού Συμβου¬ 
λίου.» 

Β. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού της Κοινότητας 
Νέας Τυρολόης. 

Κατά τα λοιπά ισχύει η αριθ. ΕΣ/30311 /24.1 2.1990. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 8 Σεπτεμβρίου 1994 

Με εντολή Νομάρχη 
Η Διευθύντρια 
ΔΙΝΩΡΑ ΤΣΑΠΝΙΔΟΥ 

-♦>- 

Αριθ. ΕΣ/20675 (10) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Γυμνασίου Κοινότητας Ν. 
Σουλίου» Νομ. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις: 

α) Του άρθρου 187 του Δ.Κ.Κ. (Π.Δ. 323/89). 
β) Του άρθρου 5 του Ν. 1894/90, όπως συμπληρώθηκε 
με τις όμοιες του άρθρου 31 του Ν. 2009/92. 
γ) Του άρθρου 11 του Ν. 2130/1993. 
δ) Του άρθρου 29Α του Ν. 1558/85, όπως προστέθη¬ 
καν με το άρθρο 27 του Ν. 2081/1992. 

ε) Του άρθρου 64 παρ. ε του Ν. 2218/1994, με τις 
οποίες καιαργήθηκαν οι όμοιες του άρθρου 8 παρ. 8 του 
Ν 2158/1993. 

2 Την αριθ ΕΣ/22601/2.10.1990 απόφασή μας «πα¬ 


ροχή εξουσίας υπογραφής «με εντολή Νομάρχη» στους 
Προϊσταμένους της Δ/νσης Εσωτερικών και των τμημάτων 
αυτής». 

3. Την αριθ. ΕΣ/20727/11.9.1989 απόφασή μας (ΦΕΚ 
713/Β71989), με την οποία συστήθηκε στην Κοινότητα 
Νέου Σουλίου ίδιο νομικό πρόσωπο με την επωνυμία «Σχο¬ 
λική Επιτροπή Γυμνασίου». 

4. Την αριθ. 72/1994 απόφαση του Κ.Σ., με την οποία 
τροποποιείται η αριθ. 47/1989 όμοιες αυτού, με σκοπό να 
προσαρμοστεί η συστατική πράξη του παραπάνω νομικού 
προσώπου στις διατάξεις της παρ. 1 του άρθρου 11 του Ν. 
2130/1993, αποφασίζουμε: 

Α. Αντικαθιστούμε στην αριθ. ΕΣ/20727/11.9.1989 
απόφασή μας τις παραγράφους 3 και 4 ως εξής: 

«3. Το νομικό πρόσωπο διοικείται από Διοικητικό Συμ¬ 
βούλιο, που αποτελείται από επτά (7) μέλη, τα οποία μαζί 
με τους αναπληρωτές τους ορίζονται από το Κοινοτικό 
Συμβούλιο. 

Ο Πρόεδρος της Κοινότητας ή άλλο μέλος του Διοικητικού Συμ¬ 
βουλίου, αιρετό ή μη, που ορίζεται από τον Πρόεδρο. 

Τα άλλα μέλη του Διοικητικού Συμβουλίου είναι: 
α) Δύο (2) Κοινοτικοί Σύμβουλοι, 
β) Ο εκάστοτε Δ/ντής του Γυμνασίου, 
γ) Ένας (1) εκπρόσωπος του Συλλόγου Γ ονέων και Κη¬ 
δεμόνων του Γυμνασίου. 

δ) Ένας (1) εκπρόσωπος της μαθητικής Κοινότητας του 
Γ υμνασίου. 

στ) Ένας (1) δημότης - κάτοικος της Κοινότητας.» 

«4. Η θητεία των μελών του Διοικητικού Συμβουλίου 
ακολουθεί τη δημοτική και κοινοτική περίοδο και λήγει πά¬ 
ντοτε με την εγκατάσταση του νέου Διοικητικού Συμβου¬ 
λίου.» 

Β. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού της Κοινότητας 
Νέου Σουλίου. 

Κατά τα λοιπά ισχύει η αριθ. ΕΣ/20727/11.9.1989. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 8 Σεπτεμβρίου 1994 

Με εντολή Νομάρχη 
Η Διευθύντρια 
ΔΙΝΩΡΑ ΤΣΑΠΝΙΔΟΥ 

-*- 

Αριθ. ΕΣ/20676 (11) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Δημοτικού Σχολείου - Νη¬ 
πιαγωγείου Κοινότητας Νέου Σουλίου» Νομ. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις: 

α) Του άρθρου 187 του Δ.Κ.Κ. (Π.Δ. 323/89). 
β) Του άρθρου 5 του Ν. 1894/90, όπως συμπληρώθηκε 
με τις όμοιες του άρθρου 31 του Ν. 2009/92. 
γ) Του άρθρου 11 του Ν. 2130/1993. 
δ) Του άρθρου 29Α του Ν. 1558/85, όπως προστέθη¬ 
καν με το άρθρο 27 του Ν. 2081/1992. 

ε) Του άρθρου 64 παρ. 3 του Ν. 2218/1994, με τις 
οποίες καταργήθηκαν οι όμοιες του άρθρου 8 παρ. 8 του 

Ν. 2158/1993. 

2. Την αριθ. ΕΣ/22601/2.10.1990 απόφασή μας «πα¬ 
ροχή εξουσίας υπογραφής «με εντολή Νομάρχη» στους 
Προϊσταμένους της Δ/νσης Εσωτερικών και των τμημάτων 
αυτής». 

3. Την αριθ. ΕΣ/20728/11.9.1989 απόφασή μας (ΦΕΚ 
713/Β /1989), με την οποία συστήθηκε στην Κοινότητα 
Νέου Σουλίου ίδιο νομικό πρόσωπο με την επωνυμία «Σχο¬ 
λική Επιτροπή Δημοτικού Σχολείου και Νηπιαγωγείου». 

4. Την αριθ. 73/1994 απόφαση του Κ.Σ., με την οποία 
τροποποιείται η αριθ. 46/1989 όμοια αυτού, με σκοπό να 
προσαρμοστεί η συστατική πράξη του παραπάνω νομικού 
προσώπου στις διατάξεις της παρ. 1 του άρθρου 11 του Ν. 
2130/1993, αποφασίζουμε: 

Α. Αντικαθιστούμε στην αριθ. ΕΣ/20728/11.9.1989 
απόφασή μας τις παραγράφους 3 και 4 ως εξής: 

«3. Το νομικό πρόσωπο διοικείται από Διοικητικό Συμ¬ 
βούλιο, που αποτελείται από επτά (7) μέλη, τα οποία μαζί 
με τους αναπληρωτές τους ορίζονται από το Κοινοτικό 
Συμβούλιο. 

Ο Πρόεδρος της Κοινότητας ή άλλο μέλος του Διοικητικού Συμ¬ 
βουλίου, αιρετό ή μη, που ορίζεται από τον Πρόεδρο. 

Τα άλλα μέλη του Διοικητικού Συμβουλίου είναι: 

α) Δύο (2) Κοινοτικοί Σύμβουλοι. 

β) Ο εκάστοτε Δ/ντής του Δημοτικού Σχολείου. 

γ) Ο εκάστοτε Δ/ντής του Νηπιαγωγείου. 

δ) Ο εκπρόσωπος του Συλλόγου Γονέων και Κηδεμόνων 
του Δημοτικού Σχολείου. 

ε) Ο εκπρόσωπος του Συλλόγου Γ ονέων και Κηδεμόνων 
του Νηπιαγωγείου. 

Σε περίπτωση που δεν υφίστανται Σύλλογοι Γ ονέων ορί¬ 
ζονται αντίστοιχα από το Κ.Σ. γονείς μαθητών.» 

«4. Η θητεία των μελών του Διοικητικού Συμβουλίου 
ακολουθεί τη δημοτική και κοινοτική περίοδο και λήγει πά¬ 
ντοτε με την εγκατάσταση του νέου Διοικητικού Συμβου¬ 
λίου.» 

Β. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού της Κοινότητας 
Νέου Σουλίου. 

Κατά τα λοιπά ισχύει η αριθ. ΕΣ/20728/11.9.1989. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Σέρρες, 8 Σεπτεμβρίου 1994 


Με εντολή Νομάρχη 
Η Διευθύντρια 
ΔΙΝΩΡΑ ΤΣΑΠΝΙΔΟΥ 


♦ 


ΔΙΟΡΘΩΣΕΙΣ ΣΦΑΛΜΑΤΩΝ 


( 12 ) 

Στο ΦΕΚ 596/Β73.8.1994, όπου δημοσιεύθηκε η Υ7/ 
3473/94 απόφαση του Υπουργού Υγείας, Πρόνοιας και 
Κοινωνικών Ασφαλίσεων, σχετικά με την αύξηση εισφο¬ 
ράς Ιατρικών Συλλόγων προς τον Π.Ι.Σ., διορθώνεται το 
εσφαλμένο «από 2.500 δρχ. σε 3.5000 δρχ. από 
1.1.1995», στο σωστό «από 2.500 δρχ. σε 3.500 δρχ. από 
1.1.1995». 

(Από το Υπ. Υγείας, Πρόνοιας 
και Κοινωνικών Ασφαλίοεων) 


-♦- 

(13) 

Στην 3422.21/2/94/3.8.94 απόφαση του Υπουργού 
Εμπορικής Ναυτιλίας με θέμα «έγκριση της 224/8.6.94 
Πράξη ΔΣ/ΟΛΠ, με την οποία τροποποιείται και συμπλη¬ 
ρώνεται η 55/31.1.94 Πράξη ΔΣ/ΟΛΠ «σχετικά με την 
κατά προτεραιότητα εξυπηρέτηση πλοίων», που δημο¬ 
σιεύθηκε στο ΦΕΚ 635/Β73.8.94, επέρχονται οι εξής 
διορθώσεις στο αποφατικό αυτής: 

Παρ. Α' εδάφ. α', δημοσιεύεται το ορθό: 

«5 πλοία τακτικών γραμμών εξωτερικού που μεταφέ¬ 
ρουν αποκλειστικά εμπορευματοκιβώτια, προτιμώνται των 
λοιπών πλοίων για πλεύριση, και μπορούν να εργαστούν 
στις εγκαταστάσεις του Σταθμού Εμπορευματοκιβωτίων 
με περισσότερες της μιας (1) Γ ερανογέφυρες. (Δεν διατί¬ 
θενται περισσότερες της μιας (1) Γ ερανογέφυρες εφόσον 
κατά την άφιξη του αιτουμένου προτεραιότητα πλοίου, 
αναμένει άλλο πλοίο για το οποίο η δυνατότητα να εξυπη¬ 
ρετηθεί είναι μόνο με γερανογέφυρα). 

Παρ. Β’, δημοσιεύεται το ορθό: 

«Β. Καταργείται η διάταξη του τιμολογίου αριθ. 11/Β. 
παρ. 3, εδάφιο στ' του ΚΤΕΦΜ.» 

(Από το Υπ. Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



